In nomine sancte et individue Trinitatis, Ego Ludovicus, Dei gracia Francorum rex, notum fieri volo cunctis fidelibus, tam futuris quam et instantibus, quod peticione Stephani, prepositi Senonensis ecclesie, vel universi ejusdem ecclesie capituli, duas portas quas illi in claustro ecclesie habuerant et habebant, stabiles manere concessimus et ut in duobus introïtibus quos in eodem claustro apertos et sine portis habebant, portas facerent annuimus. Concessimus eciam eis ut claustrum illud, muro et vallo et quacunque clausura eis placeret, clauderent et liberum penitus illud ibidem ab omni cujuslibet potestatis violencia perpetualiter obtinerent. Quod ne valeat oblivione deleri, scripto commendavimus et, ne possit a posteris infirmari, sigilli nostri auctoritate vel nominis nostri karactere subter firmavimus. Actum Senonis publice, anno incarnati Verbi Mº Cº XXº; regni nostri XIII; Adelaidis autem regine VI; astantibus in palacio nostro quorum nomina subtitulata sunt et signa: S. STEPHANI, dapiferi; S. GISLEBERTI, buticularii; S. HUGONIS, constabularii; S. WIDONIS, camerarii. Data per manum Stephani, cancellarii. (Monogramme figuré).